עד שתבואי עד אליי

עד שתבואי עד אליי הוא סינגל של הזמר הישראלי עדן חסון. הוא יצא לאור ב-29 בנובמבר 2022. את השיר כתבו והפיקו חסון וסתיו בגר.

רקע וביקורת
הרכבו המוזיקלי של השיר תואר במאקו כ"הפקת פופ-אלקטרוני אפלה, כינורות, שורות שפונות למכנה משותף גדול". השיר תואר ככזה אשר "יכול היה להיות מגה להיט מדינה, אבל החליטו לשים דרופ מעצבן במקום פזמון". עם זאת, בפרוגי ניתנה ביקורת חיובית לשיר בטענה ש"ממש לאחר שמיעה בפעם הראשונה, אפשר לדעת שמדובר בלהיט הבא".

הצלחה מסחרית
השיר זכה להצלחה רבה בפלטפורמות הסטרימינג בישראל. ביום הראשון לצאתו, צבר השיר למעלה מ-14 אלף השמעות בפלטפורמת ספוטיפיי, וחצה את רף 43 ההשמעות באותו השבוע. בשיאו, צבר השיר למעלה מ-180 אלף השמעות בשבוע.

בתחנות הרדיו בישראל, הצליח השיר לצבור כ-125 השמעות בשבוע הראשון לצאתו והגיע למקום הרביעי במצעד השבועי של מדיה פורסט. שבוע לאחר מכן, צבר השיר כ-211 השמעות והגיע למקום הראשון. גם במצעד "העשירייה" של כאן גימל הגיע השיר למקום הראשון. במצעד הרשמי של גלגלצ, הגיע בשיאו למקום השלישי.

באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר העשירי המושמע ביותר בחודשים אלו בישראל.

מיקומי שיא

הגרסה של יסמין מועלם

הערות שוליים

שירי 2022
סינגלים מ-2022
שירי עדן חסון
שירים בעברית
שירים שנכתבו על ידי סתיו בגר
שירים שנכתבו על ידי עדן חסון
שירים שהופקו על ידי סתיו בגר
שירי אלקטרופופ
סינגלים שהגיעו למקום הראשון במצעד העברי של מדיה פורסט
סינגלים שהגיעו למקום הראשון בעשירייה